recursal/SuperWikiNEXT-32B huggingface dataset:
Dornier Do 217 E-2.
Dornier Do 217 projektiokuvina.
**Dornier Do 217** oli toisen maailmansodan aikainen saksalainen pommikone. Se oli eräs harvoista Saksan käyttämistä raskaista strategisista pommituskoneista, Heinkel He 177:n ohella. Do 217 kehitettiin välivaiheiden kautta. Sitä edelsi keskiraskas tiedustelupommittaja Do 215, joka puolestaan pohjautui Suomessakin käytettyyn Do 17 -pommittajaan.

Do 217 oli siipien kärkiväliltään tasan metrin verran edeltäjiään pidempi. Se oli myös vajaat puoli metriä korkeampi, ja sen runko oli noin kaksi metriä pidempi.

Eräs tyyppimuunnos, E-5, oli kehitetty raskaaseen meritorjuntaan. Se toimi asealustana Hs-293A -meritorjuntaohjukselle. Tätä konetyyppiä käytti KG100-niminen lentoyksikkö.

Dornier Do 217 oli vastaus natsi-Saksan ilmailuministeriön esittämään vaatimukseen. Konetyypin huippunopeus oli 515 km/h ja toimintamatkan maksimi 2 800 kilometriä, mikä ehkä juuri ja juuri riitti tekemään konetyypistä strategisen.

BMW:n 801ML-tähtimoottoreissa oli 1 580 hevosvoimaa. Konetyypin suurin pommikuorma oli peräti 4 000 kg. Joitakin koneita käytettiin myös yöhävittäjinä, jolloin eturungossa oli joko 15 mm taikka 20 mm MG FF -tykki. Muu puolustusaseistus käsitti 13 mm ja 7,92 mm konekiväärejä eri ampumoissa. Konetyypin tyhjäpaino oli 10 535 kg ja suurin lentoonlähtöpaino 16 465 kg.

Konetyypin merkittävimpiä taistelutapahtumia oli taistelulaiva *Roman* upotus. Se tapahtui pian sen jälkeen, kun Italia oli antautunut liittoutuneille.

Lähteet
-------

* Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4
* Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2 (englanniksi, s. 48-51)

### Viitteet

1. ↑  Chant, 2002: s. 107
2. 1 2  Tieteen kuvalehti Historia 2/2014, s.7
3. 1 2 3  Chant, 2002: s. 109
**Potamon Aleksandrialainen** (m.kreik. Ποτάμων, *Potamōn*) oli roomalaisella ajalla elänyt hellenistinen filosofi. Hän oli kotoisin Aleksandriasta.

Diogenes Laertioksen mukaan Potamon oli "jokin aika sitten" perustanut eklektisen filosofisen koulukunnan. *Sudan* mukaan Potamon eli kuitenkin keisari Augustuksen aikana (ensimmäisen vuosisadan eaa. lopussa), mikä viittaisi siihen, että Diogenes todennäköisesti kopioi ilmaisun sellaisenaan käyttämästään lähteestä.

Diogeneen mukaan Potamon yhdisteli eri filosofikoulukuntien (platonismi, peripateettisuus, stoalaisuus jne.) opetuksista niitä oppeja, jotka miellyttivät häntä eniten. Hän kirjoitti teoksen *Alkeisoppi*, jossa hän esitti, että totuuden kriteereitä ovat toisaalta sielun hallitseva osa (*hēgemonikon*) ja toisaalta havainto. Kaikkeuden perustoina hän piti ainetta, aikaansaavaa syytä, kvaliteetteja ja paikkaa, koska niiden kautta selviää, mistä ja minkä kautta jokin on tehty sekä millainen ja missä se on. Kaiken toiminnan päämäärä oli hyveellinen elämä.

*Sudan* mukaan Potamon kirjoitti kommentaarin Platonin *Valtioon*. Potamon Aleksandrialaista ei voida yhdistää siihen Potamoniin, jonka Porfyrios mainitsee teoksessaan *Plotinoksen elämä*.

Lähteet
-------

1. 1 2  Diogenes Laertios: *Merkittävien filosofien elämät ja opit* I.21.
2. 1 2  Potamon *Suda On Line: Byzantine Lexicography*. The Stoa Consortium.  (muinaiskreikaksi) (englanniksi)
3. 1 2  Hicks, Robert Drew (toim.): *Diogenes Laërtius: Lives of Eminent Philosophers*, s. 21. Loeb Classical Library, 1980.
Asgardilaisten tunnetuimmat edustajat, Thor, Odin ja Loki.
**Asgardilaiset** (eli Asgardin jumalat) ovat Marvel-kustantamon luoma kuvitteellinen jumalrotu. Asgardilaisia palvoivat vuosituhat sitten Norjan viikingit ja erinäiset germaaniheimot. Asgardilaiset eivät kuitenkaan enää halua, että heitä palvottaisiin.

Historia
--------

Vain vähän tiedetään salaperäisestä asgardilaisten rodusta. Ainoastaan Mimiri, Viisauden Lähde tuntee joitain utuisia tarinoita asgardilaisten hallitsijan Odinin menneisyydestä mutta nämä tarinat ovat epäluotettavia. 

Asgardin jumalat elävät Asgard-nimisessä ulottuvuudessa, jossa asuu myös muita rotuja, kuten kääpiöitä ja jättiläisiä. Asgardin roduista asgardilaiset ovat voimakkaimpia ja muistuttavat eniten ihmistä. Rotu ei kuitenkaan ole alun perin kehittynyt tuossa ulottuvuudessa.

Fysiologia
----------

Huolimatta ihmismäisestä ulkonäöstä asgardilaiset ovat suunnattoman paljon tavallista ihmistä voimakkaampia. Rodun jokainen miespuolinen jäsen kykenee nostamaan vähintään 30 tonnia naisten kyetessä nostamaan noin 25 tonnia. 

Asgardilaiset elävät pitkään ja ikääntyvät ihmisten mittapuun mukaan hitaasti, mutta he eivät ole kuolemattomia. Asgardilaisten kehot ovat huomattavasti tiheämpiä ja kestävämpiä kuin ihmisten, ja rodun jokainen jäsen kestää suurikaliiperisenkin ammuksen osuman ilman vaurioita. Asgardilaiset kykenevät vahingoittuessaan parantamaan itsensä nopeasti. Heillä on myös maagisia keinoja, joiden avulla voi parantua vakavammista vammoista. He voivat esimerkiksi palauttaa irronneet raajat ja tuhoutuneet elimet sekä selvitä verenhukasta. On kuitenkin mainittava, että vain osa asgardilaisista omaa tarpeeksi voimia magian käyttöön. 

Asgardilaisten lihakset, luut ja ihokudokset ovat karkeasti arvioiden noin kolme kertaa tavallista ihmistä tiheämmät. Siksi asgardilaisten paino on myös liki neljä kertaa suurempi verrattuna keskivertoihmiseen. Aineenvaihduntansa vuoksi asgardilaiset ovat kestäviä, eivätkä eritä maitohappoa samalla nopeudella kuin ihmiset. 

Asgardilaiset tarvitsevat erikoisen kultaisen omenan Idunnin hoitamasta Yggdrasil-puusta. Omenan syöminen palauttaa asgardilaisten nuoruuden ja terveyden.

Teknologinen taso
-----------------

Asgardilaiset eivät ole valjastaneet teknologiaa palvelukseensa. Sen sijaan he osaavat käyttää mystisiä energiavirtoja eri tarkoituksiin. Vaikka kaikilla asgardilaisilla on tämä kyky, vain harva kykenee tekemään sen kanssa mitään mainitsemisen arvoista. 

Joidenkin väitteiden mukaan asgardilaisten magia ei ole Tohtori Oudon hallitseman magian kaltaista vaan teknologiaa, joka on edennyt tasolle, mitä ihminen pitäisi taikuutena. Tämä on kuitenkin vain spekulointia.

Tunnettuja asgardilaisia
------------------------

* Amora, Lumoajatar
* Balder
* Frigga
* Freija
* Heimdall
* Hela
* Hermod
* Hoder
* Loki
* Lorelei
* Odin
* Sigyn
* Sif
* Thor
* Tyr
* Valkyyria
* Vidar
* Volla
* Soturikolmikko (Fandral, Hogun ja Volstagg)
**Potamós** (kreik. Ποταμός) on Kreikan kaupunki, joka sijaitsee Korfun saarella. Se kuuluu hallinnollisesti Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen. Potamós on osa saaren pääkaupungin Korfu kaupungin kaupunkiyhdyskuntaa. Kaupungin väkiluku on 3 840 (vuonna 2011).

Potamóksen kylää postikortissa vuodelta 1910.
Potamós, suomeksi "Joki", sijaitsee lähellä saaren itärannikkoa noin neljä kilometriä länteen Korfun kaupungin keskustasta. Se on saaren kolmanneksi suurin kaupunki pääkaupungin ja Kanálin jälkeen, ja se on nykyisin käytännössä Korfun kaupungin esikaupunkialuetta. Kaupunki on saanut nimensä sen vierestä virtaavasta pienestä joesta.

Lähteet
-------

1. 1 2  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)

Aiheesta muualla
----------------

* Kuvia tai muita tiedostoja aiheesta **Potamós** Wikimedia Commonsissa
Luolan sisäosia.
**Postojnanluola** (sloveeniksi *Postojnska jama*) on noin 24 120 metriä pitkä ja 115 metriä syvä karstiluolasysteemi Slovenian länsiosassa Postojnan kunnassa. Se on maan toiseksi pisin luolasysteemi. Luolaston tavanomainen lämpötila on noin kahdeksan celsiusastetta. Siitä noin 5,3 kilometrin osuus on myös turistien vierailtavissa. Luolien läpi virtaa Pivkajoki. Sinne asennettiin sähkövalaistus vuonna 1884. Luolan pituuden uskottiin olevan noin 20 570 metriä ennen kesäkuuta 2015, jolloin ryhmä luolasukeltajia löysi vedenalaisia käytäviä, joiden yhteispituus oli noin 3,5 kilometriä.

Lähteet
-------

1. 1 2  *Löytöretki maailman ympäri*. Suomentanut Annu James. Weilin+Göös, 1997. ISBN 951-35-5887-8.
2. ↑  Močnik, Blaž: Postojna Cave 'Extended' by 3.5 Kilometres *Delo*.  16.8.2012. Viitattu 26.7.2020. (sloveeniksi)
3. ↑  Postojna caves *Atlas Obscura*. Viitattu 26.7.2020. (englanniksi)
4. 1 2  Burger, Boštjan: Postojnska jama cave *Burger Landmarks*. Viitattu 26.7.2020. (sloveeniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Postojnanluola**.
* Viralliset verkkosivut
Terässäleikkö ja köynnöskasveja
Näkymä puistoon
Valon ja varjon leikki sekä taivaalliset tuoksut
**MFO-puisto** on Sveitsin Zürichissä, Oerlikonin kaupunginosassa sijaitseva julkinen puisto, joka on rakennettu entisen konetehtaan "Maschinenfabrik Oerlikonin" alueelle. Puisto on nimetty tehtaan perusteella. Puiston perustukset tehtiin syksyllä 2001, ja puisto avattiin vuonna 2002. Puiston suunnittelivat maisema-arkkitehdit Burckhardt+Partner ja Raderschall kansainväliseen kilpailuun. 

Puiston pinta-ala on 0,9 ha, ja se on muotoiltu modernilla ja epätavallisella tavalla. Suuri puistotalo on kaksiseinäinen rakennelma, joka on peitetty säleiköllä. Säleikkö avautuu kolmeen suuntaan, ja se muistuttaa muinaista puistomuotoilua. Säleikkö on peitetty kasveilla. Suuri hallitila on jaettu osiin neljällä kasvien peittämällä metallimaljalla. Vesipohjaiselle alueelle on istutettu iiriksiä. Seinien välit on täytetty portailla, peitetyillä seinillä ja ulkonevilla  loggioilla. Katolla sijaitsevalta aurinkokannelta on näkymä Pohjois-Zürichiin.

MFO-puistossa järjestetään erilaisia tapahtumia. Suurimmat tapahtumat ovat ulkoilmaelokuvat, teatteri ja konsertit. Puistossa on eri tyyppisiä tiloja kuten barokkityylinen puistoteatteri ja pieniä hiljaisia huoneita, joista on näkymä halliin ooppera-aitioiden tapaan.

Palkinnot
---------

* Euroopan puutarhapalkinto kategoriassa "Innovatiivisin vaihtoehtoinen puisto" - European Garden Heitage Network EGHN 2010
* Palkinto hyvästä arkkitehtuurista Zürichin kantoonissa 2006 - Tunnustus
* Palkinto hyvästä arkkitehtuurista Zürichin kaupungissa 2006
* 2004: MAX on Top Vienna, free space 02, toinen sija 2004
* Play & Leisure Award Friedrichshafen 2004
* BDLA Palkinto (Association of German Landscape Architects) 2003 – Tunnustus
* Yleinen muotoilupalkinto 2003

Lähteet
-------

* *Park- und Grünanlagen*[vanhentunut linkki]. Puiston esittely Zürichin kaupungin verkkosivuilla. Viitattu 25.7.2010.

Kirjallisuutta
--------------

* Udo Weilacher: *Ein Park als Versprechen. Oerliker Park in Zürich*. und *Grüner Pelz auf Stahlskelett. MFO Park Zürich*. In: Udo Weilacher: *In Gärten. Profile aktueller europäischer Landschaftsarchitektur*. Birkhäuser Verlag, Basel 2005, ISBN 376437084X
* Yvonne Aellen et al.: *Parkanlagen in Neu-Oerlikon: Oerliker Park, MFO-Park, Louis-Häfliger-Park, Wahlenpark, Gustav-Ammann-Park*. Office of Parks and Open Spaces of Zurich (Ed.), Zurich 2004.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MFO-puisto**.
* MFO-puiston internetsivu  (Arkistoitu – Internet Archive)
*Tämä artikkeli kertoo jääkiekkoilijasta (s. 1962). Muista samannimisistä katso Aleksandr Komarov.*
**Aleksander Komarov** (s. 18. toukokuuta 1962 Petroskoi, Karjalan autonominen sosialistinen neuvostotasavalta, Neuvostoliitto) on Inkerin suomalainen uransa lopettanut jääkiekkoilija. Hän pelasi Vaasan Sportissa I-divisioonaa kevätkaudella 1991–1992 ja tämän jälkeen kaksi kautta III-divisioonaa Munsala IK:ssa. Komarov muutti perheineen Virosta Narvasta Suomeen vuonna 1991 ensin Vaasaan ja sitten Uuteenkaarlepyyhyn, jossa asuu edelleen. Hänen poikansa on jääkiekkoilija Leo Komarov. Myös kaksi nuorempaa poikaa, Daniel ja Oskar ovat pelanneet jääkiekkoa. Oskar siirtyi kaudelle 2019−2020 pelaamaan HIFK:n B-junioreihin.

Lähteet
-------

1. ↑  James Mirtle: Meet Leo Komarov, the Leafs’ international man of mystery *The Globe and Mail*.  11.11.2014. Viitattu 10.2.2022. (englanniksi)
2. ↑  Alexander Komarov *EliteProspects*. Viitattu 6.9.2015.
3. ↑  Onninen, Oskari: Leonid Aleksandrovitš Komarov on kiekkoleijonista kaikkein suomalaisin.  *Helsingin Sanomat, Kuukausiliite*, 1.8.2015. Artikkelin verkkoversio. Viitattu 6.9.2015.
Martin MGM-13/CGM-13/TM-76 Mace-risteilyohjus.
Martin **MGM-13 Mace** on yhdysvaltalainen risteilyohjus NATO-joukkojen käyttöön. Ohjusaseen taistelukärkeen saattoi sijoittaa joko yhdinräjähteen tai tavanomaisen konventionaalisen räjähdepanoksen. Ohjuksen palvelusura kesti vuodet 1959–1969 ja siitä oli käytössä kaksi eri kehitysversiota A ja B. MGM-13 Macen korvasi MGM-31 Pershing, joka on ballistinen ohjustyyppi.

Brittiläisvalmisteisen Blue Steel- stand off-tyyppisen ohjuksen tavalla, Mace saattoi kuljettaa yhden *W28*-lämpöydinkärjen, jonka tuhovoima on 1,2 megatonnia. 8 200 kg:n laukaisumassan omaava ohjus oli sekin edeltäjänsä MGM-1 Matadorin tapaan kaksivaiheinen. Allison J33-A41 suihkumoottori oli matkamoottorina ja se antoi 23 kN työntövoiman.

MGM-13/CGM-13/TM-76 Mace-ohjuksen suunnistusjärjestelmä oli A-versiossa *ATRAN*, mutta B-versiossa inertiasuunnistus. Mace omasi kaksinkertaisen kantomatkan edeltäjäänsä, Martin Matadoriin nähden. Mace B:n kantama on 2 250 km, se lensi edeltäjäänsä 100 km/h nopeammin (n. 1 050 km/h), sekä kykeni muuttamaan lentokorkeuttaan. Lisäksi Macen ohjausjärjestelmä oli tarkempi ja parempi. Kuitenkin Macen yksikköhinta, 452 000 US:n dollaria, oli enemmän kuin kolminkertainen (noin 3½ x) Matadoriin nähden.

Lähteet
-------

* Lappi, Ahti: *Ilmatorjunta Kylmässä Sodassa*, Ilmatorjuntasäätiö, Jyväskylä, 2003 (Gummerus). ISBN 951-95594-4-2. (s. 32–34)
* 

### Viitteet

1. ↑  Lappi, A. 2003: s. 33–34
2. ↑   Viitattu 15.9.2017.
3. ↑  Lappi, A. 2003: s. 34

Aiheesta muualla
----------------

* 
* 
* (Arkistoitu – Internet Archive)
*
Hookin majakka  
The Hook Head LighthouseHookin majakka. Kuva vuodelta 2006.

|  |  |
| --- | --- |
| Sijainti | 
Hookin niemen kärjessä Wexfordin kreivikunnassa, Irlannissa. |
| Vesistö | 
KelttimeriView and modify data on Wikidata  |

Arkkitehtuuri| Korkeus | 
35 m |

Historia| Valmistunut | 
vuonna 1172 tai 1245 |
| Sähköistetty | 
1972View and modify data on Wikidata  |
| Automatisoitu | 
1996 |

Varustus| Valon korkeus | 
46 m |
| Valonkanto | 
42 km |
| Valon ominaisuudet | 
Fl W 3sView and modify data on Wikidata  |
| Tutka | 
KView and modify data on Wikidata  |

Tunnisteet| ARLHS | 
IRE038View and modify data on Wikidata  |
| Admiralty | 
A5798View and modify data on Wikidata  |
| List of Lights | 
3811View and modify data on Wikidata  |
| MarineTraffic | 
1000004424View and modify data on Wikidata  |
| NGA | 
114-6460View and modify data on Wikidata  |

|  |  |
| --- | --- |
| Koordinaatit | 
52° 07′ 26″ P, 6° 55′ 46″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Hookin majakka** (iiriksi *Teach Solais Rinn Duáin*, engl. *The Hook Lighthouse* tai *The Hook Head Lighthouse*) on Irlannissa sijaitseva, tiettävästi vanhin yhä toiminnassa oleva majakka maailmassa.*lähde?* Se on rakennettu Hookin niemelle Wexfordin kreivikunnassa, jossa samalla paikalla ollut majakka on osoittanut Waterfordin sataman sisäänkäyntiä jo noin 800 vuoden ajan. Alkuperäinen majakka rakennettiin eri tietojen mukaan joko noin 1172 tai uudempien tutkijoiden mukaan 1245. Nykyinen majakkarakennus on 1600-luvulta.

Majakkaa ylläpitää Irlannin majakkaviranomainen (*Commissioners of Irish Lights*). Majakan yleisölle avoin katselutasanne sijaitsee 115 porrasaskelman korkeudessa. Vuonna 1871 majakkaan asennettiin uudet kaasuvalot. Vuonna 1911 majakkaan saatiin mekanismi, joka muutti valon vilkkuvaksi. Mekanismi vaati kuitenkin virityksen 25 minuutin välein. Sähkövalot ja paineilmalla toimiva sumusireeni majakalle saatiin vuonna 1972, ja se automatisoitiin vuonna 1996, jolloin sumusireenit korvattiin varoitusrakettijärjestelmällä.

Lähteet
-------

1. ↑  Hookheritage.ie (Arkistoitu – Internet Archive)
2. ↑  Irishlights.ie
3. ↑  Hook Heritage

Aiheesta muualla
----------------

* Kuvia tai muita tiedostoja aiheesta **Hookin majakka** Wikimedia Commonsissa

* Hookin majakan viralliset kotisivut (englanniksi)
* Hookin majakka Commissioners of Irish Lights -sivustolla (Arkistoitu – Internet Archive) (englanniksi)
**Hoofdwacht** on historiallinen rijksmonument*selvennä*, Haarlemin entinen kaupungintalo ja vankila Grote Markt -aukiolla Alankomaissa.

Historia
--------

Hoofdwacht kuvassa vasemmalla Grote Marktia kuvaavassa piirroksessa. Oikealla De Vishal Sint-Bavo-kirkon varjossa. Pieter Jansz Saenredam, 1629
Hoofdwacht rakennettiin 1200-luvulla ja sitä pidetään Haarlemin vanhimpana rakennuksena. Vuodesta 1250 noin vuoteen 1350 sitä käytettiin Haarlemin ensimmäisenä kaupungintalona. Kyltti oven yläpuolella kertoo:

> »Wanneer de Graef hier op het Sand Sijn Princenwoning had geplant, So was dit loflijk oud gesticht. Tot Haerlems Raedhuys opgericht» 
> 
> 

Rakennusta on tämän mukaan käytetty kaupunginvaltuuston kokouspaikkana aina kun Hollannin kreivi yöpyi kaupungintalossa aukion toisella laidalla. Tämän jälkeen talossa asui useita merkittäviä sukuja. Alempaa osaa käytettiin kirjapainona, sekatavarakauppana ja olutvarastona. Humanisti Dirck Volckertszoon Coornhert työskenteli kerran Hoofdwachtissa. Barokkifasadi on peräisen n. vuodelta 1650.

17. toukokuuta 1755 kaupunki osti rakennuksen kaupungin vartijoiden päämajaksi (*schutterij*). Joka aamu ja ilta kaupungin siellä asuvat järjestyksenvalvojat avasivat ja sulkivat kaupungin portit. Ennen kuin Spaane-vankila (*Koepelgevangenis*) rakennettiin joen itäpuolelle vuonna 1899, talon yläkerroksissa oli vankisellejä. Ennen vuotta 1755 vankeja pidettiin varsin kosteassa kaupungintalon kellarissa. Vankien olot kohenivat huomattavasti, kun heidät siirrettiin yläkerran huoneisiin.

Vuodesta 1919 rakennus on ollut *Historische vereniging Haerlem* historiallisen yhdistyksen käytössä. Yhdistys käyttää tiloja nykyisin kokouksiin ja pieniin näyttelyihin Haarlemin historiasta. Toukokuusta syyskuuhun se on avoinna yleisölle ilmaisena "mini-museona".

CommonsCommons
Wikimedia Commonsissa on kuvia tai muita tiedostoja aiheesta **Hoofdwacht**.

Lähteet
-------

1. ↑  Beschrijving der Nederlanden, Volume 1, Google books, s. 86
2. 1 2  Through the eyes of the Hoofdwacht Historische Vereniging.

Aiheesta muualla
----------------

* Vereniging Haerlem

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Hoofdwacht,\_Haarlem
*Tämä artikkeli käsittelee John Miltonin runoelmaa. Katso myös täsmennyssivu Paradise Lost.*

**Kadotettu paratiisi** (engl. *Paradise Lost*) on eeppinen runoelma, jonka englantilainen runoilija John Milton kirjoitti esikuvinaan Homeros ja Vergilius. Teos julkaistiin vuonna 1667, mutta Milton oli aloittanut sen kirjoittamisen jo pari vuotta aikaisemmin. Teoksen on suomentanut Yrjö Jylhä, ja siihen on elämäkerran ja selitykset kirjoittanut Eino Railo, ja suomennoksen julkaisi WSOY vuonna 1933.

Aluksi kirja ilmestyi kaksiosaisena, ja se on kirjoitettu riimittömin säkein eli niin sanotuilla silosäkeillä, loppusoinnuttomalla jambimitalla, jota edellisen aikakauden näytelmärunoilijat olivat käyttäneet. Runoelma ilmestyi aikana, jolloin loppusoinnut olivat tulleet muotiin. Milton nojautui kreikkalaisiin ja roomalaisiin eepoksiin ja hylkäsi loppusoinnut "barbaarisen aikakauden keksintöinä". Vuonna 1674 julkaistiin toinen painos, johon sitä on muokattu*selvennä*, ja se on jaettu kahteentoista kirjaan, joiden kunkin alussa on lyhyt yhteenveto.

Runoelma käsittelee Raamatun kertomusta ihmisen syntiinlankeemuksesta: Saatanasta lähtöisin olevaa Aatamin ja Eevan kiusausta ja heidän karkotustaan Eedenin puutarhasta. Milton sanoo ensimmäisessä kirjassa, että hänen tarkoituksensa on oikeuttaa Jumalan teot ihmistä kohtaan.

William Blaken kuvitusta *Kadotettuun paratiisiin* (1808): Eevan kiusaus ja syntiinlankeamus.
Gustave Dorén kuvitusta *Kadotettuun paratiisiin* (1866).

Lähteet
-------

* *Yleinen kirjallisuuden historia 3: Englanti*. Suomentanut Otto Manninen. Otava, 1900.

### Viitteet

1. ↑  Yleinen kirjallisuuden historia 1900, s. 109
2. ↑  Kadotettu paratiisi. Kirjasampo. Viitattu 7.10.2017
3. ↑  Yleinen kirjallisuuden historia 1900, s. 111–112
4. ↑  Bio on Milton, Poetry Foundation. Viitattu 7.10.2017
5. ↑  Veijo Hietala: Jumalainen komedia *Turun Sanomat*.  5.9.2006. Viitattu 7.10.2017.

Aiheesta muualla
----------------

* Kuvia tai muita tiedostoja aiheesta **Gustave Dorén kuvitusta *Kadotettuun paratiisin*** Wikimedia Commonsissa

* Dartmouth: Milton Reading Room - Paradise Lost (Arkistoitu – Internet Archive)
**Edward Turner Bennett** (6. tammikuuta 1797 Hackney – 21. elokuuta 1836 Lontoo) oli englantilainen eläintieteilijä ja kirjailija.

Bennett oli ammatiltaan lääkäri, mutta hänen varsinainen intohimonsa oli eläintiede. Vuonna 1822 hän oli perustamassa hyönteistieteellistä seuraa, joka myöhemmin liitettiin Linnean Societyyn. Se oli myös Zoological Society of Londonin alku, ja Bennett toimi seuran sihteerinä 1831–1836.

Bennett kirjoitti muun muassa teokset *The Tower Menagerie* (1829) ja *The Gardens and Menagerie of the Zoological Society* (1831). Hän kirjoitti myös kaloja käsittelevän osan, yhdessä G. T. Layn kanssa, teokseen *Zoology of Beechey's Voyage* (1839).

Hänen veljensä oli kasvitieteilijä John Joseph Bennett.

Bennett nimesi suuren määrän uusia eläinlajeja, pääasiassa kaloja. Linnuista hän nimesi etelänkruunukurjen vuonna 1834.

Lähteet
-------

1. ↑  ITIS (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Australia
* Alankomaat

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
	+ 2
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
*Tämä artikkeli kertoo tv-ohjelmatyypistä. Kilpailuohjelmaksi voidaan kutsua myös kilpailutuksen tai suunnittelukilpailun sääntöjä, kilpailutapahtuman aikataulua tai yksittäisen kilpailijan suoritussarjaa.*
**Kilpailuohjelma** (engl. *game show*) on radion tai television ohjelmatyyppi, jossa osallistujat kilpailevat keskenään tietyin säännöin voitosta ja palkinnosta, yksilöinä tai joukkueina. Perinteisimpiä kilpailuohjelmia ovat radiosta alkaneet ja televisioon laajentuneet tietokilpailut tai muut sanalliset visailuohjelmat (engl. *quiz show*), jotka Suomessa ja muissa Pohjoismaissa sopivat entisaikoina hyvin yhteen julkisen palvelun yleisradiotoiminnan sivistystavoitteiden kanssa. Mainosrahoitteisten sähköisten viestinten myötä on etenkin televisiossa viime vuosikymmeninä syntynyt suuri määrä toiminnallisempia ja televisionomaisempia kilpailuformaatteja. Ne voivat ulottua seuraleikkien kaltaisista hyvän mielen kilpailuista (esim. *Speden spelit* tai *Elämäni biisi*) tositelevision suosimiin näennäisen vakaviin kilpailuihin, joissa osallistujien välistä draamaa ja konfliktia pyritään korostamaan käsikirjoituksen, musiikin ja leikkausrytmin keinoin. 

Television kilpailuohjelmien säännöt ja osallistujilta vaadittavat tehtävät voivat etenkin tosi-tv-genressä olla hyvinkin erikoisia, joko hyvin koomisia tai toisaalta jännitystä, pelkoa ja jopa inhoa herättäviä (esim. *Pelkokerroin*). Niin sanotuissa selviytymisohjelmissa (esim. *Selviytyjät*) draamaa lisää kilpailijoiden sulkeminen esimerkiksi autiolle saarelle. Tosi-tv-tyylisen kilpailuohjelman aiheeksi soveltuu dramatisoituna myös houkuttelevaan parisuhteeseen tai tavoiteltuun ammattiin, kuten poplaulajaksi, vaatesuunnittelijaksi, malliksi tai gourmet-kokiksi pyrkiminen. Toisaalta myös perinteiset tietokilpailut ovat pysyneet suosiossa uudenlaisin dramaturgisin keinoin höystettyinä, esimerkkinä suurta palkintosummaa lupaileva *Haluatko miljonääriksi?*.

Nykyajan kilpailuohjelmiin liittyy usein vuorovaikutteisuus: katsojilla on mahdollisuus antaa palautetta kilpailijoiden suorituksista ja esimerkiksi äänestää verkossa pudotuskilpailun seuraavasta putoajasta.

Lähteet
-------

1. ↑  'game show', Merriam-Webster.com. Viitattu 5.12.2022.
2. ↑  'quiz show', Britannica.com. Viitattu 5.12.2022.
3. ↑  Wiio, Juhani: "Television sivistysroolin muutos läpi vuosikymmenten", *Television viisi vuosikymmentä*, s. 412. Toim. Juhani Wiio. SKS, 2007. ISBN 978-951-746-939-5.
4. ↑  Hautakangas, Mikko: "Vertaismelodraamaa taviksista taviksille. Katsaus suomalaisen todellisuustelevision historiaan", *Television viisi vuosikymmentä*, s. 384, 395, 396. Toim. Juhani Wiio. SKS, 2007. ISBN 978-951-746-939-5.
5. ↑  Kortti, Jukka: "Peyton Placesta Big Brotheriin. Kaupallinen televisio yhteisissä tv-muistoissa", *Television viisi vuosikymmentä*, s. 574. Toim. Juhani Wiio. SKS, 2007. ISBN 978-951-746-939-5.
Stuart Hamblen
**Carl Stuart Hamblen** (20. lokakuuta 1908 Kellyville, Texas – 1989) oli yhdysvaltalainen gospelmusiikin laulaja, raittiusmies ja presidenttiehdokas.

Elämä
-----

Hamblen syntyi metodistisaarnaajan poikana. Hänen oli tarkoitus luoda ura opettajana, mutta countrymusiikista tuli hänen intohimonsa, ja hän aloitti 1920-luvulla esiintymisen laulavana cowboyna. Hamblenilla oli vuosien 1931–1952 välisenä aikana useita radio-ohjelmia. Hänellä oli levytyssopimukset Decca Recordsin, Columbian, Coralin ja RCA Victorin kanssa. Hän esiintyi myös lännenelokuvissa. Menestyksen paineet kuitenkin ajoivat hänet peluriksi ja alkoholin ongelmakäyttäjäksi.

Vuonna 1949 Hamblen meni Suzy-vaimonsa taivuttelemana Billy Grahamin rukouskokoukseen Los Angelesissa. Koettuaan uskonnollisen heräämisen hän lopetti alkoholinkäyttönsä lisäksi myös radio-ohjelmansa ja uran näyttelijänä. Hän alkoi kiertää maata kristillisenä puhujana ja laulajana. 1950-luvun alussa Hamblen aloitti uuden radio-ohjelman "The Cowboy Church of the Air". Hänen sponsorinsa vaativat häntä osallistumaan alkoholimainontaan, mutta hän kieltäytyi, ja sponsorit lopettivat show’n.

Yhdysvaltain presidentinvaaleissa 1952 Hamblen oli Prohibition Partyn ehdokas.

Hamblenin merkittäviä lauluja ovat "This Old House" ja "It Is No Secret". Hamblen sai tähden Hollywood Walk of Famelle vuonna 1976. Hän kuoli aivokasvaimen takia tehdyn leikkauksen jälkeen vuonna 1989. Hänet otettiin postuumisti Texas Country Music Hall of Fameen (2001) ja Gospel Music Hall of Fameen (2004). Hamblenin leski Suzy kuoli 101 vuoden iässä vuonna 2008.

Lähteet
-------

1. 1 2 3 4 5  GMA Gospel Music Hall of Fame: Stuart Hamblen[vanhentunut linkki]

Aiheesta muualla
----------------

* Stuart Hamblen Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Suomi (KANTO)
* Belgia
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |
**Edward Wortley Montagu** (8. helmikuuta 1678 – 22. tammikuuta 1761) oli englantilainen whig-poliitikko ja diplomaatti, joka toimi vuosina 1716–1718 Englannin Turkin-suurlähettiläänä. Englannin ja Britannian parlamentissa hän istui 1705–1713 ja 1715–1761.

Elämä
-----

Edward Wortley Montagu syntyi vuonna 1678. Hänen isänsä oli Sidney Wortley-Montagu ja hänen isoisänsä Sandwichin ensimmäinen jaarli Edward Montagu. Hän opiskeli Trinity Collegen Westminster Schoolissa.

Wortley Montagu valittiin vuonna 1705 Englannin parlamenttiin Huntingdonista. Hän meni vuonna 1712 naimisiin Mary Pierrepontin kanssa, joka hylkäsi näin isänsä järjestämän avioliiton. Whigit nousivat valtaan vuonna 1714, ja vuosina 1714–1715 Wortley Montagu oli Lord Commissioner of the Treasury. Parlamenttiin Wortley Montagu palasi vuonna 1715 Westminsteristä.

Wortley Montagu toimi vuosina 1716–1718 Englannin Turkin-suurlähettiläänä. Hän edusti samaan aikaan myös lontoolaista Levant Companyä, joka teki kauppaa muun muassa tulppaaneilla, kahvilla ja silkillä. Hänen tehtävänään oli siis osittain varmistaa, ettei Osmanien valtakunta vaikuttaisi kielteisesti kaupankäyntiin eikä tavaroiden liikkumiseen. Wortley Montagu ei kuitenkaan onnistunut solmimaan aselepoa Itävallan–Turkin sodan osapuolille, joten hän joutui palaamaan Englantiin jo vuonna 1718. Westministeriä Wortley Montagu edusti parlamentissa 1715–1722, Huntingonia uudestaan 1722–1734 ja Peterboroughta 1734–1761.

Wortley Montagu ei vuoden 1754 jälkeen osallistunut enää aktiivisesti politiikkaan, vaikka hän säilyttikin paikkansa parlamentissa kuolemaansa asti. Wortley Montagu teki vuonna 1755 pojastansa Edwardista perinöttämän ja myönsi tälle vain pienen toimeentulorahan. Suurin osa omaisuudesta meni Wortley Montagun tyttärelle Marylle.

Lähteet
-------

1. 1 2 3 4 5  Wortley Montagu, Edward (1678-1761), of Wharncliffe, Yorks *The History of Parliament Online*. The History of Parliament Trust. Viitattu 3.1.2020. (englanniksi)
2. ↑  Lady Mary Wortley Montagu *Encyclopædia Britannica*.  17.8.2019. Encyclopædia Britannica, inc. Viitattu 3.1.2020. (englanniksi)
3. ↑  The Restoration and the Eighteenth Century *The Norton Anthology of English Literature*. W.W. Norton and Company. Viitattu 3.1.2020. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Muut | 
* SNAC

 |

 |
**Stuart Holden** (s. 1. elokuuta 1985 Aberdeen, Skotlanti) on skotlantilaissyntyinen yhdysvaltalainen jalkapalloilija. Hän edusti Englannissa muun muassa Sunderlandia ja Bolton Wanderersia.

Ura
---

Holden siirtyi juniorina englantilaiseen Sunderlandiin maaliskuussa 2005. Hän palasi kotimaahansa Yhdysvaltoihin Major League Socceriin Houston Dynamon joukkueeseen kaudeksi 2006. Hän pelasi kaudella 16 ottelua ja oli mukana voittamassa sarjan mestaruutta. Seuraavalla kaudella hän pelasi lähinnä vasempana laiturina ja teki 29 ottelussa kuusi maalia voittaen toistamiseen sarjan mestaruuden.

Kaksi seuraavaa kautta ei tuonut vastaavaa menestystä. Kauden 2009 loppupuolella Holden siirtyi Valioliigaan Bolton Wanderersiin tammikuussa 2010. Hän debytoi seurassa helmikuussa FA Cupin ottelussa Tottenham Hotspuria vastaan. Hän debytoi Valioliigassa samassa kuussa pelaten täydet minuutit Wolverhampton Wanderersia vastaan. Syyskuussa 2010 Holden teki uuden sopimuksen Boltonin kanssa, joka pitää hänet seurassa vuoteen 2013. Hän on ollut tämän jälkeen vakiokasvo seuran avauksessa. 

Ensimmäisen maalinsa Boltonissa hän teki kaudella 2010–2011 Wolverhampton Wanderersia vastaan marraskuussa 2010.

Holden pelasi Yhdysvaltain maajoukkueessa 25 ottelua ja teki niissä kolme maalia vuosina 2009–2013.

Lähteet
-------

1. ↑  Mamrud, Roberto: USA - Record International Players  5.7.2018. RSSSF. Viitattu 6.10.2018. (englanniksi)

  

Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Tarvasjoen kylät 1927:  
1. Liiparla, 2. Tiensuu, 3. Kättylä, 4. Killala, 5. Mäentaka, 6. Karhula ja Tuomarla, 7. Tuorila, 8. Suitsula, 9. Tyllilä, 10. Juva, 11. Eura, 12. Kirkonkylä, 13. Yrjäntilä, 14. Horrinen, 15. Kallela, 16. Suurila, 17. Seppälä, 18. Liedonperä, **19. Jauhola**, 20. Satopää, 21. Hungerla. Ulkopuolisten kylien alueet vaaleankeltaisella. Valtion Rahkasuo harmaalla. Kättylä ja Tiensuu liitetty Tarvasjokeen Liedosta vuonna 1926, Jauhola, Satopää, Hungerla ja Liiparla Aurasta vuonna 1915.
**Jauhola** on kylä Tarvasjoella Liedossa Varsinais-Suomessa. Kylä mainitaan ensi kerran asiakirjoissa vuonna 1540, jolloin siellä oli kuusi tilaa. Vuonna 1584 talojen määrä oli pudonnut neljään. Vuonna 1680 talomäärä putosi kolmeen. Vuonna 1869 talomäärä oli 6, samoin vuonna 1900, minkä lisäksi kylässä oli 4 torppaa. Talojen määrä tosin vaihteli todellisuudessa tätäkin enemmän, sillä osa oli välillä autioina. Vuonna 1925 itsenäisten tilojen määrä oli kohonnut 15:een ja 1955 jopa 29:ään. Tällöin kylässä oli 92 asukasta.

Lähteet
-------

* Aulis Oja:Tarvasjoen historia, 1971.
*Hakusana "Five Corners" ohjaa tänne. Suomalaisesta jazzyhtyeestä katso The Five Corners Quintet.*

**Kadun kasvot** (engl. *Five Corners*) on John Patrick Shanleyn käsikirjoittama ja Tony Billin ohjaama draamaelokuva vuodelta 1987. Intohimon ja koston teemoja käsittelevän elokuvan pääosia näyttelevät John Turturro ja Jodie Foster sekä Todd Graff ja Tim Robbins. Independent-elokuvan tuotti George Harrisonin HandMade Films. Elokuvan alussa soi The Beatlesin kappale "In My Life".

Juoni
-----

Vuoden 1964 New Yorkissa vankilasta vapautuva, mielenterveysongelmainen Heinz (Turturro) palaa naisystävänsä Lindan (Foster) luo, mutta sopeutumista hankaloittavat Lindan hylkäämä miesystävä James (Graff) ja kaidalle tielle palannut entinen kovanaama Harry (Robbins).

Vastaanotto
-----------

*Helsingin Sanomien* Petri Immosen mielestä elokuva alkaa kuin elämänmakuinen ja nostalgisoiva nuortenelokuva, mutta vaihtaa tunnelmiaan absurdiuden ja jopa julmuuden puolelle. Hän kehuu komeaa kuvausta ja latautuneita näyttelijäsuorituksia. *Video-oppaassa* vuodelta 1994 Asko Alanen piti *Kadun kasvoja* erikoisena nostalgiapalana, jota värittävät oudot jousiaseella tehdyt henkirikokset ja ihmisoikeusaatteet. Hän antoi elokuvalle kolme tähteä viidestä, mikä vastaa sanallista arviota "hyvä".

Lähteet
-------

1. 1 2 3  Immonen, Petri: Elämänmakuinen nuorisokuvaus.  *Helsingin Sanomat*, 21.10.1988, s. 56. Näköislehti (maksullinen).
2. 1 2  "Kadun kasvot", *Video-opas 95*, WSOY 1994.
Stuart Davis 1939.
**Stuart Davis** (1894–1964). oli yhdysvaltalainen modernismin kauden taidemaalari. Vuonna 1932 New Yorkiin valmistuneet Radio City -rakennuksen seinämaalaukset tekivät hänet laajalti tunnetuksi.

Davis perehtyi maalaustaiteeseen Robert Henrin ohjauksessa ja noudatti aluksi realistista tyyliä. 1920-luvulla hän siirtyi abstraktisuuteen, jossa hän rinnasti abstrakteja muotoja realistisiin esineisiin, kuten esimerkiksi savukerasioihin. Pariisin matka vuosina 1928–1929 vahvisti hänen linjaansa, jossa näkyi selvästi jazz-vaikutteinen työskentelytapa. Voimakkaat värit ja muodot korostuivat hänen 1940-luvun kuvissaan, ja 1950-luvulla työt kasvoivat kookkaiksi ja iskeviksi. Näissä töissä hän kuvasi kulutusyhteiskuntaa jo ennen Andy Warholin esilletuloa.

Suomessa
--------

Kuusi Stuart Davisin maalausta vuosilta 1939-1951 oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.

Davisin tuotantoa
-----------------

* Garage No. 1, 1917, Hirshhorn Museum and Sculpture Garden, Washington DC.*Garage No. 1*, 1917, Hirshhorn Museum and Sculpture Garden, Washington DC.
* Tree and Urn, 1921.*Tree and Urn*, 1921.
* Lucky Strike, 1921, Museum of Modern Art, New York City*Lucky Strike*, 1921, Museum of Modern Art, New York City
* Steeple and Street, 1922, Hirshhorn Museum and Sculpture Garden.*Steeple and Street*, 1922, Hirshhorn Museum and Sculpture Garden.
* Rue des Rats, 1928.*Rue des Rats*, 1928.

Lähteet
-------

1. 1 2  Seppo Zetterberg (toim. suomalainen laitos): *Muutosten vuosisata 3*, s. 256. Alkuteos: Power, Wealth & Powerty, The Family, Science, The Arts, Passing Parade. WSOY, 1993. ISBN 951-0-18420-9.
2. ↑  Stuart Davis.  *Näyttelyluettelo Kaksitoista nykyaikaista amerikkalaista maalaria ja kuvanveistäjää*, 8.1.-24.1.1954, s. 10.  Helsingin Taidehalli.

Aiheesta muualla
----------------

* Kuvia tai muita tiedostoja aiheesta **Stuart Davis** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Japani
* Tšekki
* Australia
* Kreikka
* Alankomaat
* Puola
	+ 2

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* National Gallery of Canada
* RKD Artists
* ULAN

 |
|  |
| Henkilöt | 
* Deutsche Biographie
* Trove
	+ 2

 |
|  |
| Muut | 
* SNAC
* IdRef

 |

 |
**FS Gueydon** oli 1900-luvun alussa valmistettu Ranskan laivaston Gueydon-luokan panssariristeilijä.

Valmistus
---------

Alus tilattiin Toulonin laivastontelakalta, missä köli laskettiin elokuussa 1898. Alus laskettiin vesille 20. syyskuuta 1899 ja otettiin palvelukseen 1. syyskuuta 1903.

Palvelus
--------

Palvelukseen oton jälkeen alus osallistui sotatoimiin Kauko-Idässä. Ensimmäisessä maailmansodassa alus partioi Karibialla ja Etelä-Amerikan rannikolla.

Vuonna 1923 alus oli huollettavana Brestissä. Alus muutettiin 1926 tykistön koululaivaksi ja se aloitti tehtävässä Brestissä vuotta myöhemmin korvaten tehtävää hoitaneen *Pothuaun*.

Saksan laivasto muutti aluksen 1943 harhautukseksi muistuttamaan *Prinz Eugenia*. Alus tuhoutui Brestin taisteluissa 1944.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:French cruiser Gueydon

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. ↑  Gardiner, Robert s. 305

*Gueydon*-luokan panssariristeilijät

|  |
| --- |
| *Gueydon* – *Montcalm* – *Dupetit-Thouars* |
| Edeltäjä: *Jeanne d’Arc* – Seuraaja: Dupleix-luokka |
**Puskurin ylivuotovirhe** on tietokoneohjelmassa tapahtuva virhetilanne, jossa ohjelma tallentaa saamansa syötteen osittain sille varatun muistialueen ulkopuolelle. Virhe saattaa aiheuttaa merkittäviä vahinkoja ohjelman ja sitä suorittavan tietokonejärjestelmän toiminnalle. Puskurin ylivuotovirheet ovat olleet tärkein yksittäinen tekninen syy ohjelmissa ja käyttöjärjestelmissä esiintyville tietoturvaongelmille.

Puskurin ylivuoto tapahtuu silloin, kun ohjelma kasvattaa tai vähentää muistialueeseen osoittavaa indeksiä niin suureksi tai pieneksi, että indeksi ei enää osoitakaan puskurille varatulle muistialueelle, vaan tallennettavat tietoalkiot ikään kuin vuotavat sen yli edellä tai jäljessä oleviin, muuhun käyttöön varattuihin muistipaikkoihin.

Puskurin ylivuotovirhe aiheuttaa tietoturvaongelmia useimmin ohjelmissa, jotka on toteutettu suhteellisen matalan tason ohjelmointikielillä. Näissä ei useinkaan ole huomioitu muistialueiden suojaustarvetta ohjelman omilta, mutta asiaankuulumattomilta muokkauksilta. Näitä kieliä ovat muun muassa C ja C++. Useat kielet, kuten Java ja Lisp huolehtivat sisäisesti muistinhallinnasta ja ovat immuuneja puskurin ylivuotovirheille. Joskus kuitenkin nämä immuunitkin ohjelmointikielet saattavat altistua tälle ongelmalle, joko ajoympäristössä itsessään olevan ongelman takia (monet virtuaalikoneet on kirjoitettu C:llä tai C++:lla) tai C:llä tai C++:lla kirjoitettujen ulkoisten rutiinien kautta.

Katso myös
----------

* Muistivuoto
* Ohjelmistosodankäynti
* NX-bitti
* Stack Smashing Protection

Lähteet
-------

1. 1 2  Buffer Overflow Attack *cse.scu.edu*. Viitattu 3.7.2018. (englanniksi)
2. 1 2  How security flaws work: The buffer overflow *arstechnica.com*. Viitattu 3.7.2018. (englanniksi)

Aiheesta muualla
----------------

* David A. Wheeler: Secure Programming for Linux and Unix HOWTO: Avoid Buffer Overflow (englanniksi)
* Secure programmer: Countering buffer overflows (englanniksi)
* Smashing The Stack For Fun And Profit by Aleph One (englanniksi)
* "Buffer Overflows: Attacks and Defenses for the Vulnerability of the Decade" Crispin Cowanin, Perry Waglen, Calton Pun, Steve Beattien ja Jonathan Walpolen julkaisu (englanniksi)
**Hamelin** oli Ranskan laivaston vuonna 1866 vesillelaskettu puurunkoinen Limier-luokan 1. luokan aviso, joka luokiteltiin vuonna 1876 3. luokan risteilijäksi.

Valmistus
---------

*Pääartikkeli: Limier-luokka*
Alus tilattiin Lorientin laivastontelakalta ja sen köli laskettiin 6. toukokuuta 1864. Alus laskettiin vesille 16. syyskuuta 1866 ja se liitettiin laivastoon vuonna 1868. Alus sijoitettiin reserviin, mistä se otettiin aktiivipalvelukseen vuonna 1869.

Palvelus
--------

Alus kuului vuosina 1877-1878 Etelä-Atlantille sijoitettuun laivasto-osastoon. Se osallistui 16. heinäkuuta 1884 Minh-joelle tehtyyn iskuun *Bayardin* ja *La Galissonnièren* kanssa.

*Hamelin* poistettiin alusluettelosta 12. heinäkuuta 1887. Elokuusta alkaen se oli Ajacciossa satamapuolustuksen keskuksena aina vuoteen 1894 saakka. Aluksesta tehtiin proomu vuonna 1889 ja se liitettiin seuraavana vuonna *Céresiin*. Vuonna 1894 se oli *l'Entreprenantin* proomuna, mistä se siirrettiin vuotta myöhemmin Bonifacioon sijoitettujen hävittäjien emälaivaksi, missä tehtävässä se oli aina vuoteen 1910 saakka.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)

### Viitteet

1. ↑  dossiersmarine.free.fr (Arkistoitu – Internet Archive)

*Limier*-luokan risteilijät

|  |
| --- |
| *D'Estrées* – *Hamelin* – *L'Hermitte* – *Limier* – *Volta* |
| Edeltäjä: *Desaix* – Seuraaja: *Châteaurenault* |
Pala laguiole-juustoa.
Laguiole-juustoa pakkauksissa.
**Laguiole** on ranskalainen lehmänmaidosta valmistettava juusto.

Laguiole-juustoa valmistetaan Ranskan keskiylänköön kuuluvan Aubracin ylängön alueella. Juustoa on valmistettu tiettävästi jo 1100-luvulta lähtien. Juusto oli vaarassa kadota maaseudulta pois suuntautuneen muuttoliikkeen takia 1900-luvulla. Juuston säilyminen oli pitkälti Jeune Montagne -nimisen osuuskunnan ansiota. Laguiole sai Euroopan unionin suojattu alkuperänimityksen vuonna 2015. Nimensä juusto on saanut Laguiolen kunnan mukaan.

Suojatun alkuperäisnimityksen sääntöjen mukaisesti laguiolea valmistetaan vain simmental- ja aubrac-rotuisten lehmien maidosta. Karjaa saa syöttää vain heinällä käyneen rehun sijaan. Yhtä lehmää kohden saa tuottaa 6 000 litraa maitoa vuosittain ja juustoa voidaan valmistaa vuoden ympäri. Juusto puristetaan sylinterimäisiksi tahkoiksi, joilla voi olla painoa jopa 50 kiloa. Juusto kypsyy vähintään neljän kuukauden ajan, mutta sitä voidaan kypsyttää kymmenenkin kuukautta. Perinteisesti juusto kypsyi maaseudun buron-rakennuksissa. Juuston valmistuksen alkuvaiheessa sivutuotteena syntyvä *Tome Fraîche de l’Aubrac* on tärkeä ainesosa *aligot de l’Aubrac* -ruokalajissa.

Laguiolen kuori väriltään valkoinen tai vaalean harmaa. Pitkään kypsynyt juusto voi saada ruskean tai graniitinharmaan sävyjä. Sisältä juusto on norsunluunvalkoista tai hieman kellertävää. Juuston makua on kuvailtu maitoiseksi ja maku on kypsymisasteesta riippuen voimakas tai hieman miedompi. Juustolla voi olla myös ruohoisia tai pähkinäisiä makuvivahteita. Laguiole on pöytäjuusto, jota tarjoillaan aterian jälkeen yleensä punaviinin kera. Sitä voidaan tarjoilla myös alkupalana tai esimerkiksi salaatissa.

Lähteet
-------

1. 1 2 3  Catherine Donnelly: *The Oxford Companion to Cheese*, s. 421-422. Oxford University Press, 2016. ISBN 9780199330881. (englanniksi)
2. ↑  Tour de France 2019

Aiheesta muualla
----------------

* Syndicat de défense et de promotion du fromage de laguiole A.O.C. - A.O.P. (ranskaksi) (englanniksi)
**Pushing Daisies** on Bryan Fullerin luoma amerikkalainen draamasarja, joka sai ensi-iltansa 3. lokakuuta 2007 amerikkalaisella ABC-televisiokanavalla. Sarja kertoo miehestä, jolla on voima herättää kuolleet henkiin. Suomessa sarjaa esittää Canal+, joka tällä hetkellä näyttää 2. tuotantokautta. Sub alkoi esittää 1. tuotantokautta 20. tammikuuta 2009 ja 2. tuotantokautta 2.1.2011.

Käsikirjoittajien lakon takia 1. kausi lyheni 22 jaksosta yhdeksään. 2. tuotantokausi sai ensi-iltansa 1. lokakuuta 2008.

17. heinäkuuta 2008, Pushing Daisies sai kaksitoista Emmy Awards-ehdokkuutta, joista se voitti kolme 21. syyskuuta 2008 järjestetyssä palkintogaalassa. Myöhemmin, 20. marraskuuta 2008, ABC ilmoitti, ettei se aio tilata lisää jaksoja toisesta kaudesta.

Juoni
-----

*Pushing Daisies* keskittyy Nedin elämään. Hän pitää piirakkaravintolaa kaupungissa. Lapsena hän huomasi omaavansa voiman, jolla hän voi palauttaa kuolleet henkiin, sen jälkeen kun hän kosketti koiraansa Digbyä, joka oli joutunut auton alle. Voimalla on kuitenkin ehtonsa, toinen kosketus, ja henkilö on taas kuollut, tällä kertaa ikuisesti. Lisäksi, jos henkilö on elossa 60 sekuntia, jonkun muun on kuoltava lähistöllä. Nämä ehdot Ned huomasi dramaattisella tavalla pilottijaksossa, kun hänen äitinsä kuoli aneurysmaan. Sen jälkeen, kun hänen äitinsä oli ollut jälleen elossa Nedin kosketuksen jälkeen yli 60 sekuntia, häntä vastapäätä asuvan lapsuuden ihastuksen Charlotte "Chuck" Charlesin isä kuoli. Toisen ehdon hän huomasi, kun hänen äitinsä antoi hyvänyönsuukon.

Ned ei ikinä kertonut voimastaan kenellekään, kunnes finanssiongelmissa olevaa piirakkaravintolassa yksityisetsivä Emerson Cod huomaa vahingossa hänen voimansa ja tekee hänelle ehdotuksen. Ned tuo uhrit takaisin eloon, kysytään kuka murhasi uhrin, kosketetaan taas ennen kuin 60 sekuntia on mennyt umpeen, jottei kenenkään muun tarvitse kuolla. Siten Emerson Cod ratkaisee tapauksen, jakaa palkkion Nedin kanssa ja oikeus voittaa.

**Varoitus:  Seuraava kirjoitus paljastaa yksityiskohtia juonesta.**
Sarjan ensimmäisessä jaksossa Ned ja Emerson Cod saavat tehtäväkseen selvittää, kuka murhasi Nedin lapsuuden ihastuksen Chuckin laivalla. He suuntaavat Chuckin hautajaisiin ja selvittävät siellä tämän koskettamalla hänet eloon. Kun lopulta Chuck ei tiennyt, kuka hänet murhasi, Ned ei kuitenkaan voinut koskettaa häntä toista kertaa, koska Chuck oli hänen ensisuudelmansa lapsuudessa. Tämän seurauksesta hautausurakoitsija kuoli ja Ned päätti, että Chuck saa elää. Chuck joutuu sarjassa kuitenkin elämään salassa, koska hän on virallisesti kuollut eikä Ned halua kenenkään muun tietävän voimastaan.

**Juonipaljastukset päättyvät tähän.**

Lähteet
-------

1. ↑  Production Companies (englanniksi)
2. ↑  Pushing Daisies I ~ CANAL+ *Canal+*.  7.7.2008.  Arkistoitu 18.9.2008.  (suomeksi)
3. ↑  Pushing Daisies *Sub.fi*. Viitattu 20.11.2008. (suomeksi)
4. ↑  ABC Picks More 'Daisies,' Scripts Added to 'Carpoolers', 'Moonlight' from TheFutonCritic.com (englanniksi)

Aiheesta muualla
----------------

* *Pushing Daisies* Canal+:n sivustolla (Arkistoitu – Internet Archive)